b'\n_START_ARTICLE_\nSveti Anzelm\n_START_SECTION_\nFilozofija\n_START_PARAGRAPH_\nAnzelm velja za utemeljitelja sholastike. Za razliko od intelektualcev iz zgodnjega srednjega veka, ki so bili prete\xc5\xbeno enciklopedi\xc4\x8dni kompilatorji ali mistiki , je Anzelm pod vplivom Berengarja iz Toursa prevzel racionalno dialektiko za orodje pri obravnavi temeljnih verskih resnic, med katerimi zavzema najopaznej\xc5\xa1o mesto resnica o bivanju Boga._NEWLINE_V Proslogionu, njegovem filozofsko najpomembnej\xc5\xa1em delu, poskusi po racionalni poti dokazati bivanje Boga s tem, da si zamisli bitje, od katerega se ne more zamisliti ni\xc4\x8desar ve\xc4\x8djega/popolnej\xc5\xa1ega od tega bitja samega. Misel o najeminentnej\xc5\xa1em bitju, od katerega si ni mogo\xc4\x8de zamisliti ni\xc4\x8desar bolj eminentnega, je pogojena z obstojem tega bitja v realnosti in ne zgolj umi\xc5\xa1ljeno v idejah, kakor se je na za\xc4\x8detku argumenta izrazil Anselm.'